
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 26C/66/2024 6124263310 01. 10. 2024 JUDr. Naďa Pethöová ECLI:SK:OSGA:2024:6124263310.2
ROZSUDOK V MENE SLOVENSKEJ REPUBLIKY Okresný súd v Galante v konaní vedenom pred samosudkyňou JUDr. Naďou Pethőovou v právnej veci žalobcu: Slovenská komora medicínsko-technických pracovníkov, IČO: 42 140 251, so sídlom v Bratislave, Karpatské námestie 10A, zastúpeného advokátskou kanceláriou:. UHRINČAŤ-VAJDA s.r.o., IČO: 51 308 185, so sídlom v Bratislave, Rybné námestie 1, proti žalovanému: O. H., R.. XX.X.XXXX, J. XXX, o zaplatenie 182 Eur s príslušenstvom, takto rozhodol: I. Žalovaný je povinný zaplatiť žalobcovi: istina 182,00 Eur úrok z omeškania 8,00 % ročne zo sumy 20,00 Eur od 16.3.2023 do zaplatenia úrok z omeškania 5,00 % ročne zo sumy 20,00 Eur od 16.3.2022 do zaplatenia úrok z omeškania 5,00 % ročne zo sumy 20,00 Eur od 16.3.2021 do zaplatenia úrok z omeškania 5,00 % ročne zo sumy 20,00 Eur od 16.3.2020 do zaplatenia úrok z omeškania 5,00 % ročne zo sumy 20,00 Eur od 16.3.2019 do zaplatenia úrok z omeškania 5,00 % ročne zo sumy 5,00 Eur od 7.10.2018 do zaplatenia úrok z omeškania 5,00 % ročne zo sumy 20,00 Eur od 16.3.2018 do zaplatenia úrok z omeškania 5,00 % ročne zo sumy 20,00 Eur od 16.3.2017 do zaplatenia úrok z omeškania 5,05 % ročne zo sumy 20,00 Eur od 16.3.2016 do zaplatenia úrok z omeškania 5,05 % ročne zo sumy 17,00 Eur od 16.3.2015 do zaplatenia náklady spojené s uplatnením pohľadávky 1,80 Eur, všetko do troch dní. II. Súd žalobcovi priznáva 100% náhrady trov konania. odôvodnenie: 1. Podanou žalobou na Okresnom súde Banská Bystrica v rámci upomínacieho konania sa žalobca domáhal voči žalovanej zaplatenia sumy 182 Eur s príslušenstvom, špecifikovaným v návrhu a náhrady trov konania. Žalobu odôvodnil tým, že je stavovskou organizáciou v zdravotníctve, ktorá v zmysle § 47b ods. 1 zákona č. 578/2004 Z.z. o poskytovateľoch zdravotnej starostlivosti, zdravotníckych pracovníkov, stavovských organizáciách v zdravotníctve združuje verejných zdravotníkov, zdravotníckych laborantov, nutričných terapeutov, dentálne hygieničky, rádiologických technikov, technikov pre zdravotnícke pomôcky, optometristov, farmaceutických laborantov, masérov s tým, že jednou z podmienok výkonu zdravotníckeho povolania je aj registrácia zdravotníckeho pracovníka v registri, vedenom príslušnou komorou. Je povinnosťou každého zdravotníckeho pracovníka podľa ust. § 80 ods. 1 písm. d) uvedeného zákona zaplatiť poplatok za vedenie registra (registračný poplatok), a to do 31.01. príslušného
kalendárneho roka, podľa ust. § 42 ods. 1 tohto zákona i sústavne sa vzdelávať (pričom hodnotenie tohto vzdelávania je spoplatnené - výška poplatku je zverejňovaná na webstránke žalobcu a vykonáva ho žalobca) a podľa § 52 ods. 2 písm. e) tohto zákona i zaplatiť členský poplatok, ak zdravotnícky pracovník požiadal i o členstvo v komore, a to vo výške podľa vnútorných predpisov komory (§ 52 ods. 3 zákona). Žalovaný ako člen Slovenskej komory medicínsko-technických pracovníkov nezaplatila členský príspevok na činnosť komory za rok 2015 vo výške po 17 Eur ročne a za roky 2016 až 2023 vo výške po 20 Eur ročne, a to ani na písomnú výzvu právneho zástupcu žalobcu. Žalobca zároveň vykonal pred žalovaného ako člena hodnotenie sústavného vzdelávania, za ktoré žalovaný riadne a včas neuhradil príslušný príspevok za obdobie roka 2018 vo výške 5 Eur, splatný 6.10.2018. Žalobca si uplatnil zákonný úrok z omeškania z dlžných súm a náklady spojené s uplatnením pohľadávky vo výške 1,80 Eur, ktoré predstavujú poštovné výdavky za predžalobnú výzvu doručovanú žalovanému. 2. Žaloba s prílohami bola žalovanému doručená dňa 17.8.2024. Žalovaný sa k žalobe nevyjadril. 3. Súd vo veci rozhodol bez nariadenia pojednávania dňa 1.10.2024 v súlade s § 297 písm. b) zákona č. 160/2015 Z.z. Civilný sporový poriadok, podľa ktorého pojednávanie nie je potrebné nariadiť, ak ide o otázku jednoduchého právneho posúdenia veci, skutkové tvrdenia strán nie sú sporné a hodnota sporu bez príslušenstva neprevyšuje 1000 Eur. 4. Súd vykonal dokazovanie oboznámením sa s listinnými dôkazmi obsiahnutými v spise a vychádzajúc i z nerozporovaných tvrdení žalobcu zistil tento skutkový stav veci: 5. Podľa Výpisu zo štatistického registra organizácií, žalobca je stavovská organizácia - profesná komora. Z Registračného listu a Potvrdenia o zápise do registra Slovenskej komory iných zdravotníckych pracovníkov, asistentov, laborantov a technikov zo dňa 20.6.2005 súd zistil, že žalovaný bola zapísaná do predmetného registra pod reg. č. N-17868. 6. Podľa Zápisnice zo Snemu Slovenskej komory medicínsko-technických pracovníkov z 23.5.2015 bol schválené zvýšenie ročného členského poplatku na 20,- EUR. Podľa prehľadu ročných poplatkov uvedený poplatok bol v rovnakej výške až do roku 2023. 7. Žalovaný nerozporoval skutočnosť, že bol zapísaný i ako člen komory a že podľa vnútorných predpisov komory bol členský poplatok splatný do 15. marca príslušného roku ako ani to, že členský poplatok za roky 2015 až 2023 doposiaľ neuhradil. Právny zástupca žalobcu žalovanú písomne vyzval žalovaného na úhradu dlžných súm , ktoré nezaplatil. 8. Podľa ust. § 63 ods. 1 a 5 prvá veta zákona č. 578/2004 Z.z. o poskytovateľoch zdravotnej starostlivosti, komora zapíše zdravotníckeho pracovníka do registra do 10 dní od doručenia oznámenia zdravotníckeho pracovníka a vydá mu potvrdenie o registrácii. Komora vedie register a priebežne ho aktualizuje podľa údajov oznamovaných zdravotníckymi pracovníkmi. 9. Podľa § 50 ods. 1 a 3 zákona č. 578/2004 Z.z., členstvo v komore vzniká zápisom do zoznamu členov alebo udelením čestného členstva v komore. Členstvo v komore je dobrovoľné. 10. Podľa § 52 ods. 2 písm. e) zákona č. 578/2004 Z.z., člen komory je povinný riadne a včas platiť členský príspevok. 11. Podľa § 52 ods. 3 zákona č. 578/2004 Z.z., členský príspevok sa uhrádza podľa vnútorných predpisov komory a je príjmom komory. 12. Podľa § 61 ods. 1 zákona č. 578/2004 Z.z., komora samostatne spravuje svoj majetok a hospodári na základe rozpočtu schváleného na príslušný kalendárny rok. 13. Podľa § 517 ods. 1 prvá veta Občianskeho zákonníka, dlžník, ktorý svoj dlh riadne a včas nesplní, je v omeškaní. 14. Podľa § 517 ods. 2 Občianskeho zákonníka, ak ide o omeškanie s plnením peňažného dlhu, má veriteľ právo požadovať od dlžníka popri plnení úroky z omeškania, ak nie je podľa tohto zákona povinný
platiť poplatok z omeškania; výšku úrokov z omeškania a poplatku z omeškania ustanovuje vykonávací predpis. 15. Podľa § 3 nariadenia vlády č. 87/1995 Z. z. výška úrokov z omeškania je o 5 percentuálnych bodov vyššia ako základná úroková sadzba Európskej centrálnej banky platná k prvému dňu omeškania s plnením peňažného dlhu. 16. Žalobca je stavovskou organizáciou - profesijnou komorou zriadenou v zmysle § 47b ods. 1 zákona č. 578/2004 Z.z. Právny vzťah medzi komorou a jej členmi upravuje citovaný zákon. Vykonaným dokazovaním mal súd za nesporne preukázané, že žalovaný bol zaregistrovaný v Slovenskej komore medicínsko-technických pracovníkov. V konaní bolo nesporné, že jej v komore vzniklo i členstvo, s ktorým sa spája o.i. aj povinnosť platiť členský príspevok. Žalovaný doposiaľ neuhradil členský príspevok za rok 2015 vo výške 17 Eur a za roky 2016 až 2023 vo výške po 20,- Eur, splatný do 15. marca príslušného roku, preto ho na splnenie tejto povinnosti v celkovej výške 177 Eur zaviazal súd. Žalobca vykonal pre žalovaného ako člena hodnotenie sústavného vzdelávania, za ktoré žalovaný riadne a včas neuhradil príspevok za obdobie roka 2018 vo výške 5 Eur. Žalovaný bol v konaní nečinný, súdu neboli predložené iné dôkazy, ktoré by spochybnili, resp. vyvrátili tvrdenie žalobcu o existencii dlhu žalovaného v žalovanom rozsahu, preto súd dospel k záveru, že nárok je dôvodný a uložil žalovanému povinnosť splniť si zákonnú povinnosť voči žalobcovi dodatočne. Preto súd žalobe v časti istiny vyhovel v celom rozsahu. 17. Nakoľko žalovaný riadne a včas neuhradil svoj peňažný záväzok vyplývajúci z vyššie uvedeného, vznikol žalobcovi nárok aj na úroky z omeškania vo výške o 5 percentuálnych bodov vyššej, ako bola základná sadzba Európskej centrálnej banky k prvému dňu omeškania s plnením peňažného dlhu. 18. Súd zároveň zaviazal žalovaného k zaplateniu príslušenstva pohľadávky - náklady súvisiace s uplatnením pohľadávky vo výške 1,80 Eur, ktoré predstavujú poštovné náklady za doručovanie predžalobnej výzvy žalovanému. 19. Podľa § 262 ods. 1 C.s.p., o nároku na náhradu trov konania rozhodne aj bez návrhu súd v rozhodnutí, ktorým sa konanie končí. Podľa ust. § 255 ods. 1 CSP, súd prizná strane náhradu trov konania podľa pomeru jej úspechu vo veci. 20. O trovách konania súd rozhodol v súlade s citovaným zákonným ustanovením a priznal plne úspešnému žalobcovi voči žalovanému plnú náhradu trov konania, t.j. v rozsahu 100%. Poučenie: Proti tomuto rozhodnutiu možno podať odvolanie, a to do 15 dní odo dňa jeho doručenia na súde, proti ktorého rozhodnutiu smeruje (§ 362 ods. 1 CSP). Podľa § 363 CSP, V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 ods. 1 CSP, odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany h) rozhodnutie súdu prvej inštancie vychádza z nesprávneho právneho posúdenia veci.
Podľa § 365 ods. 3 CSP, Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z.z. o exekútoroch a exekučnej činnosti v platnom znení.

Zdroj: KAUZIS.SK – https://www.kauzis.sk/judikatura/r/ECLI:SK:OSGA:2024:6124263310.2 (dáta aktuálne k 11. 11. 2026). Záväzné je znenie zverejnené súdom.




